
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 525 


11 Απριλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καταβολή τους δικαιούχους πρώην υπαλλήλους του 
Υπουργείου Γεωργίας και των Ν.Π.Δ.Δ. που μετα¬ 
τάχθηκαν στις Περιφέρειες της Χώρας με τις δια¬ 
τάξεις του Ν. 2503/97 της διαφοράς μεταξύ των 
επιδομάτων των ειδικών λογαριασμών και του κινή¬ 


τρου απόδοσης του Ν. 2470/97. 1 

Κατάργηση του Νομικού Προσώπου στο Ν. Έβρου με 
την επωνυμία «Φιλαρμονική Δήμου Σαμοθράκης». 2 

Τροποποίηση Κανονισμού ΚΑΦ Ξηράς Πατρών. 3 

Έγκριση Οργανισμού Εσωτερικής Υπηρεσίας του Α' 

Δημοτικού Παιδικού Σταθμού Λουτρακιού. 4 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Καψάλη Γεωργίατου Γεωργί- 
ου και της Ευαγγελίας. 5 


ΑΠΟΦΑΣΕΙ Σ 

Αριθ. 2/18241/0022 (1) 

Καταβολή τους δικαιούχους πρώην υπαλλήλους του 
Υπουργείου Γεωργίας και των Ν.Π.Δ.Δ. που μετατά¬ 
χθηκαν στις Περιφέρειες της Χώρας με τις διατάξεις 
του Ν. 2503/97 της διαφοράς μεταξύ των επιδομάτων 
των ειδικών λογαριασμών και του κινήτρου απόδοσης 
του Ν. 2470/97. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη τις διατάξεις: 

1. Των άρθρων 23 και 29 του Ν. 1558/85 καθώς και του 
άρθρου 27 του Ν.2081/92. 

2. Του άρθρου 11 του Ν. 2332/95 (Φ.Ε.Κ. 181/Α/31.8.97) 
και του άρθρου 8 παρ. Ια του Ν.2430/96 (Φ.Ε.Κ. 156/ Α/ 
10.7.96), σύμφωνα με τις οποίες παρακρατείται για κάθε 
ημερολογιακό έτος ποσοστό 2% και 3% αντίστοιχα επί του 
συνόλου των εγκεκριμένων πιστώσεων Εθνικών και Κοινοτι¬ 
κών των διαρθρωτικών προγραμμάτων προσανατολισμού 
και των εγκεκριμένων πιστώσεων του προγράμματος Δη¬ 


μοσίων Επενδύσεων, που διαχειρίζεται το Υπουργείο Γ εωρ- 
γίας, το οποίο μεταφέρεται στους ειδικούς λογαριασμούς 
αριθ. 01703002285-62 και 01703002288-94, που τηρούνται 
στην Α.Τ.Ε., για την καταβολή στους υπαλλήλους του 
Υπουργείου Γεωργίας επιδόματος αυξημένης ευθύνης- 
αποδοτικότητας κ.λπ. 

3. Του άρθρου 13, παρ. 7 & 8 και του άρθρου 28 του 
Ν.2470/97 (Φ.Ε.Κ. 40/Α/21.3.97), καθώς και της ερμηνευ¬ 
τικής εγκυκλίου αριθ. 2030771/4262/0022/24.4.97 Γ.Λ.Κ. 
σύμφωνα με τις οποίες τα έσοδα των παραπάνω λογαρια¬ 
σμών δεν θίγονται από τον προαναφερόμενο νόμο». 

4. Της αριθμ. 2293/4.3.1996 (ΦΕΚ178/Α/19.3.98 απόφα¬ 
σης των Υπουργών Οικονομικών & Γεωργίας «Κατανομή 
προϊόντος ειδικού λογ/σμού που συνίσταται στο Υπουρ¬ 
γείο Γεωργίας, σύμφωνα με τις διατάξεις του άρθρου 11 
του Ν. 2332/95, όπως τροποποιήθηκε με την 9819/5.8.96 
όμοια (ΦΕΚ 449/Β/14.6.96). 

5. Των αριθ. 5927/29.3.96, 9820/8.6.96 και 15302/9.6.96 
αποφάσεων του Υπουργού Γεωργίας «Διαχείριση διάθε¬ 
ση και λειτουργία του ειδικού λογαριασμού του άρθρου 
11 του Ν.2332/95» 

6. Της αριθμ. 21082/22.8.1996 (ΦΕΚ 740/τ.Β/27.8.97) 
απόφασης των Υπουργών Οικονομικών και Γεωργίας 
«Διάθεση χρηματικού ποσού για επίδομα αυξημένης ευ¬ 
θύνης και παραγωγικότητας στους υπαλλήλους του 
Υπουργείου Γεωργίας και καθορισμός των προϋποθέσε¬ 
ων και του τρόπου καταβολής του. 

7. Του άρθρου 8του Ν.2342/95 και της κατ’ εξουσιοδό¬ 
τησης αριθ. 33609/5.12.95 (Φ.Ε.Κ. 2007/Β/7.12.95) από¬ 
φασης των Υπουργών Οικονομικών και Γεωργίας «Καθο¬ 
ρισμός επιδόματος ειδικών συνθηκών στους δασικούς 
υπαλλήλους κ.λπ.». 

8. Του Ν.2503/97 «Διοίκηση Οργάνωση, Στελέχωση της 
Περιφέρειας, ρύθμιση θεμάτων για την Τοπική Αυτοδικοί- 
κηση και άλλες διατάξεις» (ΦΕΚ 107/Α/30.5.97). 

9. Της αριθμ. 1107147/1239/0006Α/4.10.96 απόφασης 
του Πρωθυπουργού και του Υπουργού των Οικονομικών, 
περί ανάθεσης αρμοδιοτήτων στους Υφυπουργούς Οικο¬ 
νομικών. 

10. Των άρθρων 5 & 8 του Ν.2771/99 (Φ.Ε.Κ. 280/Α/ 
16.12.99). 

11 .Του άρθρου 40 του Ν. 849/78, όπως τροποποιήθηκε 
με το άρθρο 8 του Ν. 2129/93. 

12. Την ανάγκη καταβολής στους πρώην υπαλλήλους 
του Υπουργείου Γεωργίας και των Ν.Π.Δ.Δ. που μετατά¬ 
χθηκαν στις Περιφέρειες της Χώρας της διαφοράς, που 
προκύπτει από το συνολικό προϊόν των ειδικών λογαρια¬ 
σμών 01703002285-62 και 017003002288-94 του Υπουρ¬ 
γείου Γεωργίας που τηρούνται στην ΑΤΕ μετά την απόδο¬ 
ση του κινήτρου απόδοσης του Ν.2470/97 στον Κρατικό 
Προϋπολογισμό. 

13. Το γεγονός ότι από την εφαρμογή των διατάξεων 
της απόφασης αυτής, προκαλείται ανάλογη δαπάνη η 
οποία θα βαρύνει τις πιστώσεις των ειδικών λογαριασμών 
01703002288-94 και 01703002285-62, αποφασίζουμε: 

1.0 ειδικός λογαριασμός 01703002288-94 που τηρείται 
στην Α.Τ.Ε. θα χρεώνεται κάθε έτος με το ανάλογο ποσό, 
για την καταβολή στους δικαιούχους υπαλλήλους της 
διαφοράς, που προκύπτει από το συνολικό προϊόν του πα¬ 
ραπάνω ειδικού λογαριασμού και του ειδικού λογαρια¬ 
σμού αριθ. 01703002285-62 μετά από την αφαίρεση του 
κινήτρου απόδοσης του Ν.2470/97. 

2. Το κατά μήνα χρηματικό ποσό, που θα καταβάλλεται 
από την παραπάνω διαφορά κατά υπάλληλο είναι: 

α. Υπάλληλοι κατηγορίας ΠΕ δρχ.50.000 

β. Υπάλληλοι κατηγορίας ΤΕ δρχ.47.000 

γ. Υπάλληλοι κατηγορίας ΔΕ δρχ.44.000 

δ. Υπάλληλοι κατηγορίας ΥΕ δρχ.41.000 

3. Δικαιούχοι των παραπάνω διαφορών είναι οι μόνιμοι 
υπάλληλοι και οι με σχέση εργασίας Ιδιωτικού Δικαίου Αο¬ 
ρίστου Χρόνου, οι οποίοι, μετατάχθηκαν στις Περιφέρει¬ 
ες της Χώρας με το Ν.2503/97 από το Υπουργείο Γεωρ¬ 
γίας και από τα Ν.Π.Δ.Δ. αυτού. 

4. Γιατον ευκολότερο και αποτελεσματικότερο έλεγχο 
των ειδικών λογαριασμών, ο οποίος θα ασκείται από την 
Δ/νση Οικονομική του Υπουργείου Γεωργίας, σύμφωνα 
με τις διατάξεις του Ν. 2771/99, αλλά και για την καλλί¬ 
τερη επίτευξη του σκοπού των ειδικών λογαριασμών, θα 
μεταφέρεται με εντολή της παραπάνω Δ/νσης του 
Υπουργείου Γ εωργίας το υπόλοιπο του ειδικού λογαρια¬ 
σμού αριθ. 01703002285-62 στον άλλο ειδικό λογαρια¬ 
σμό αριθ. 01703002288-94, μέσω του οποίου θαδιενερ- 
γούνται όλες οι σχετικές δαπάνες. Γιατονπροαναφερό- 
μενο έλεγχο μπορεί να συνιστάται με απόφαση του 
Υπουργού Γ εωργίας κλιμάκιο ελέγχου από αρμοδίους 
υπαλλήλους της Κεντρικής Υπηρεσίας του Υπουργείου 
Γ εωργίας. Οι δαπάνες των τυχόν εκτός έδρας μετακινή¬ 
σεων (οδοιπορικά με ημερήσιες αποζημιώσεις) δύνα- 
νται να βαρύνουν τις πιστώσεις του παραπάνω λογαρια¬ 
σμού. 

5. Η καταβαλλόμενη κατά τα ανωτέρω διαφορά θα υπό- 
κειται στις κρατήσεις του κινήτρου απόδοσης του 
Ν.2470/97 και σε φόρο εισοδήματος. 

6. Με απόφαση του Υπουργού Γεωργίας το τελευταίο 
τρίμηνο του έτους τα ανωτέρω ποσά αναπροσαρμόζο¬ 
νται σύμφωνα μετά υπόλοιπα του λογαριασμού. 

Η παρούσα που ισχύει από 1.1.2000 να δημοσιευθεί 
στην Εφημερίδα της Κυβερνήσεως. 

Αθήνα, 5 Απριλίου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Γ. ΚΟΥΜΑΝΤΟΣ Ν. ΧΡΙΣΤΟΔΟΥΛΑΚΗΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 


Αριθ. 1865 (2) 

Κατάργηση του Νομικού Προσώπου στο Ν. Έβρου με 
την επωνυμία «Φιλαρμονική Δήμου Σαμοθράκης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/97 «Διοίκηση οργάνωση, 
στελέχωση Περ/ρειας, ρύθμιση θεμάτων για την Τοπ. 
Αυτ/ση». 

2. Τις διατάξεις του άρθρου 201 του Π.Δ. 410/95 
(Δ.Κ.Κ.). 

3. Την αριθ. 3202/9.7.1998 απόφαση του Γεν. Γραμμα¬ 
τέα Περ/ρειας Αν. Μακεδονίας-Θράκης με την οποία συ- 
στήθηκετο Νομικό Πρόσωπο με την επωνυμία «Φιλαρμο¬ 
νική Δήμου Σαμοθράκης». 

4. Την αριθ. 19/2000 απόφαση του Δ. Σ. Σαμοθράκης πε¬ 
ρί διάλυσηςτου Νομικού Προσώπου με την επωνυμία «Φι¬ 
λαρμονική Δήμου Σαμοθράκης». 

5. Την αριθ. 1303/10.6.99 εξουσιοδοτική απόφαση το 
Γ εν. Γ ραμματέα Περιφέρειας Ανατ. Μακεδονίας και Θρά¬ 
κης, αποφασίζουμε: 

Επικυρώνουμε την αριθ. 19/2000 απόφαση του Δ.Σ Σα¬ 
μοθράκης, η οποία αναφέρεται στη διάλυση του Νομικού 
Προσώπου με την επωνυμία «Φιλαρμονική Δήμου Σαμο¬ 
θράκης». 

Από τις διατάξεις αυτής της απόφασης δεν προκαλείται 
δαπάνη σε βάροςτου κρατικού προϋπολογισμού, ούτε σε 
βάρος του προϋπολογισμού του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 29 Μαρτίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΔΑΝΙΗΛΟΥΔΗ 

-♦- 

Αριθ. 20427/99 (3) 

Τροποποίηση Κανονισμού ΚΑΦ Ξηράς Πατρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Π.Δ. 532.70 περί συμπλήρωσης των 
διατάξεων Διοικητικής Αποκ/σης. 

2. Τιςδιατάξειςτου Ν. 2503/97Διοίκηση Οργάνωση Στε¬ 
λέχωση της Περιφέρειας, ρύθμιση θεμάτων για την Τοπι¬ 
κή Αυτ/ση και άλλες διατάξεις. 

3. Την αριθμ. I. 274/23.1.1980 απόφαση Νομάρχη 
Αχαιός ( ΦΕΚ 130/3/12.2.80 ) περί κανονισμού λειτουρ¬ 
γίας Διοίκησης και Παροχών του ΚΑΦ Ξηράς Πατρών. 

4. Το αριθμ. 261/8.12.99 έγγραφο του ΚΑΦ Ξηράς Πα¬ 
τρών, με το οποίο μας διαβίβασε το αριθμ. 34/1.12.99 
απόσπασμα πρακτικού συνεδρίασης της ΔΈ. του ΚΑΦ 
Ξηράς Πατρών. 

5. Τις διατάξεις του ισχύοντος Κανονισμού Λειτουργίας 
Δ/σης και Παροχών του ΚΑΦ Ξηράς Πατρών, αποφασίζου¬ 
με: 

Εγκρίνουμε την απόφαση της ΔΈ. του ΚΑΦ =ηράς Πα¬ 
τρών αριθμ. 34/1.12.99 περί τροποποίησης του Κανονι¬ 
σμού ΚΑΦ Ξηράς Πατρών ως κάτωθι: 

ΚΑΝΟΝΙΣΜΟΣ 

Λειτουργίας, Διοικήσεως και Παροχών 
του ΚΑΦ Ξηρός Πατρών 

Άρθρο 16 

Οι απαιτούμενες για κάθε περίπτωση χορηγήσεως εφ’ 
άπαξ αποζημιώσεως προϋποθέσεις είναι οι εξής: 

1 . 


Β. Σε αυτούς που απομακρύνονται από το επάγγελμα για 
οποιοδήποτε λόγο και δεν συμπληρώνουν τον απαιτούμε- 
νο για τη χορήγηση εφάπαξ αποζημίωσης, βασικό χρόνο 
ασφάλισης στο ΚΑΦ, εφόσον έχουν συμπληρώσει διετία, 
χορηγείται αποζημίωση, ίση προς το ένα δέκατο (1/10) του 
βασικού ποσού της δεκαετούς συμμετοχής για κάθε χρόνο 
ασφάλισης τους στο ΚΑΦ, εφόσον δε ο χρόνος συμμετο¬ 
χής είναι μικρότερος της διετίας, καταβάλλεται η αποζη¬ 
μίωση η προβλεπόμενη από τις διατάξεις του Β.Δ. της 
18.7.1920 περί επεκτάσεως του Ν. 2112 και επί εργατών, 
τεχνικών και υπηρετών όπως τροποποιήθηκε μεταγενέ¬ 
στερα. Για τον υπολογισμό της αποζημίωσης αυτής λαμ- 
βάνεται ως βάση το μέσο ημερομίσθιο, το πραγματοποιη- 
θέν κατά το τελευταίο προ της απομακρύνσεως εξάμηνο. 

9. 

Άρθρο 17 

1·α) . 

β). 

2 . 

3. Η ασφάλιση των φορτοεκφορτωτών στο ΚΑΦ διακό¬ 
πτεται όταν συμπληρώσουν 35 έτη συμμετοχής σε αυτό 
ανεξαρτήτως της ηλικίας τους ή όταν συμπληρώσουν το 
60ό έτος της ηλικίας τους ανεξάρτητα από τα έτη ασφά¬ 
λισης στο ΚΑΦ. Δύναται να παραταθεί, κατόπιν αιτήσεως 
του ενδιαφερομένου το αργότερο μέχρι την 31 Δεκεμβρί¬ 
ου του έτους μέσα στο οποίο συμπληρώνει το 60ό έτος 
της ηλικίας του ή το αργότερο μέχρι την ημερομηνία συ¬ 
μπλήρωσης του βασικού χρόνου για απονομή σύνταξης 
από το ΙΚΑ, γι’ αυτούς που κατά την συμπλήρωση του 
60ου έτους τη ηλικίας τους δεν θεμελιώνουν δικαίωμα συ- 
νταξιοδότησης. 

4. Η εφάπαξ αποζημίωση των δικαιούχων θα υπολογίζε¬ 
ται με βάση τα ισχύοντα κατά την ημερομηνία που διακό¬ 
πτεται η ασφάλιση τους στο ΚΑΦ. Εξαίρεση αποτελούν οι 
περιπτώσεις που οι δικαιούχοι, κατά το τελευταίο διάστη¬ 
μα πριν την καταβολή της εφάπαξ αποζημίωσης, επιδο¬ 
τούνταν συνεχώς από το ΙΚΑ για χρονικό διάστημα έως 2 
έτη, λόγω σωματικής ή διανοητικής νόσου ή αναπηρίας 
και συνταξιοδοτούνται λόγω ηλικίας ή οριστικής ανικανό¬ 
τητας ή αποχωρούν οικειοθελώς ή απεβίωσαν, οπότε ο 
υπολογισμός της εφάπαξ αποζημίωσης θα γίνεται με βά¬ 
ση τα ισχύοντα κατά την ημερομηνία συνταξιοδότησης ή 
θανάτου και ο χρόνος επιδότησης από το IΚΑ έως και 2 έτη 
θα συνυπολογίζεται σαν χρόνος συμμετοχής στο ΚΑΦ. 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 16 Μαρτίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝ.ΣΚΟΥΡΑΣ 


Αριθ.5013 (4) 

Έγκριση ΟΕΥ του Α' Δημοτικού Παιδικού Σταθμού Λου¬ 
τρακιού. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12του Ν. 1188/81 περί κυ- 
ρώσεως του κώδικα περί κατάστασης προσωπικού ΟΤΑ 
όπως αυτές αντικαταστάθηκαν και από εκείνες του άρ¬ 
θρου 8 παρ. 5του Ν. 2307/95. 

2. Την αριθμ. 386/99 απόφαση του Δημοτικού Συμβου¬ 
λίου Λουτρακιού - Περαχώρας περί έγκρισης του ΟΕΥ 
του Α'Δημοτικού Παιδικού Σταθμού Λουτρακιού. 

3. Τη σύμφωνη γνωμοδότηση του Υπηρεσιακού Συμ¬ 
βουλίου του άρθ. 5 του Ν. 1188/81 όπως αντικαταστάθη- 
κε με το άρθρο 8 παρ. 4 του Ν. 2307/95 που διατυπώθηκε 
στο αριθμ. 9.3.99 πρακτικού αυτού. 

4. Τις διατάξεις του άρθρου 27 του Ν. 2081/92 με τις 
οποίες προστέθηκε νέο άρθρο στο Ν. 1558/85 το οποίο 
ρυθμίζει τον έλεγχο των δαπανών που προκαλούν οι κα¬ 
νονιστικές πράξεις, αποφασίζουμε: 

Νομιμοποιούμε την αριθ. 386/11.11.1999 απόφαση του 
Δημοτικού Συμβουλίου Λουτρακιού - Περαχώρας περί 
έγκρισης του Οργανισμού Εσωτερικής Υπηρεσίας (ΟΕΥ) 
του Α' Δημοτικού Παιδικού Σταθμού Λουτρακιού όπως 
αναλυτικά ορίζεται στην απόφαση αυτή ώστε η διάρθρω¬ 
ση των θέσεων των υπηρεσιών αυτού να έχει ως εξής: 

ΚΕΦΑΛΑΙΟ ΠΡΩΤΟ 
ΟΡΓΑΝΩΣΗ ΥΠΗΡΕΣΙΩΝ 

ΑΡΘΡΟ Ιο 

ΣΥΓΚΡΟΤΗΣΗ ΥΠΗΡΕΣΙΩΝ 

Τις Υπηρεσίες του 1ου Δημοτικού Παιδικού Σταθμού 
Λουτρακιού συγκροτείτο Τμήμα Παιδικού Σταθμού. 

ΑΡΘΡΟ 2ο 

Το ανωτέρω Τμήμα απαρτίζουν τα παρακάτω γραφεία: 

Α) Γ ραφείο παιδαγωγικό (αυτοτελές). 

Β) Γ ραφείο Διοικητικό - Λογιστικό (μη αυτοτελές). 

ΚΕΦΑΛΑΙΟ ΔΕΥΤΕΡΟ 

ΟιαρμοδιότητεςτουΤμήματοςΥπηρεσιώντου 1ου Παι¬ 
δικού Σταθμού Λουτρακιού και των γραφείων που το 
απαρτίζουν καθορίζεται από τον Κανονισμό Λειτουργίας 
του Παιδικού Σταθμού. 

ΑΡΘΡΟ 3ο 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 

Το μόνιμο προσωπικό του Παιδικού Σταθμού υπάγεται 
στις διατάξεις του πρώτου μέρους του Ν. 1188/1981 «Πε¬ 
ρί κυρώσεωςτου Κώδικα Καταστάσεων Προσωπικού Ορ¬ 
γανισμού Τοπικής Αυτοδιοίκησης». 

Οι θέσεις των υπαλλήλων διακρίνονται σε κατηγορίες 
και κλάδους ως εξής: 

Α) Θέσεις Τεχνολογικής Εκπαίδευσης κλάδος (ΤΕ). 

Β) θέσεις Δευτεροβάθμιας Εκπαίδευσης κλάδος (ΔΕ). 

Γ) Θέσεις Υποχρεωτικής Εκπαίδευσης κλάδος (ΥΕ). 

ΑΡΘΡΟ 4ο 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός βαθμός των υπαλλήλων του κλάδου ΤΕ 

Τεχνολογικής Εκπαίδευσης είναι ο βαθμός Δ' και καταλη¬ 
κτικός ο βαθμός Α'. 

2. Εισαγωγικός βαθμός των υπαλλήλων του κλάδου 
Υποχρεωτικής Εκπαίδευσης είναι ο βαθμός Ε' και κατα¬ 
ληκτικός ο βαθμός Β'. 

ΑΡΘΡΟ 5ο 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 

Η οργανική σύνθεση και διαβάθμιση των θέσεων του 
προσωπικού του Σταθμού κατά κατηγορία και κατά κλά¬ 
δο σύμφωνα με τα Π.Δ. 37787 και 22/90 ορίζονται ως 
εξής: 

ΕΚΠΑΙΔΕΥΤΙΚΟ ΠΡΟΣΩΠΙΚΟ 

Α'. ΚατηγορίαΤΕ (Τεχνολογικής Εκπαίδευσης). 

1. Μία (1) θέση του κλάδου ΤΕ2 (Κοινωνικές Εργασίας) 
με βαθμό Δ' - Διευθυντή 

2. Τέσσερις (4) θέσεις του κλάδου ΤΕ9 (Βρεφονηπιοκο- 
μίας) με βαθμό Δ' - Διευθυντή. 

Β'. Κατηγορία ΔΕ (Δευτεροβάθμιας Εκπαίδευσης). 

1. Δύο (2) θέσεις του κλάδου ΔΕ8 Βοηθοί (Νηπιοβρε- 
φοκόμων). 

ΔΙΟΙΚΗΤΙΚΟ ΠΡΟΣΩΠΙΚΟ 

Κατηγορία ΔΕ (Δευτεροβάθμιας Εκπαίδευσης). 

Μία (1) θέση του κλάδου ΔΕΙ (Διοικητικοί Λογιστικού) 
με βαθμό Δ-Α. 

ΒΟΗΘΗΤΙΚΟ ΠΡΟΣΩΠΙΚΟ 

Κατηγορία ΥΕ (Υποχρεωτικής Εκπαίδευσης) 

Μία (1) θέση ΥΕ14 (Βοηθός Μαγείρου) με βαθμό Ε-Β. 

Δύο (2) θέσεις ΥΕ16 (Προσωπικό Καθαριότητας) με 
βαθμό Ε-Β. 

ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΘΕΣΕΙΣ 
(άρθρο 8 Ν. 2503/97) 

Δύο (2) θέσεις ΤΕ Νηπιαγωγών (προσωρινός) με βαθμό 
Δ-Διευθυντή. 

Μία (1) θέση ΠΕ Νηπιαγωγών (προσωρινός) με βαθμό Δ 
-Γενικό Διευθυντή, 

οι οποίες καταργούνται όταν κενωθούν με οποιονδήπο- 
τετρόπο. 

Μία (1) θέση προσωρινή προσωποπαγής ΥΕ16 Προσω¬ 
πικού καθ/τος και 

Μία (1) θέση προσωρινή προσωποπαγής ΥΕ14 Προσω¬ 
πικού βοηθού μαγειρείου, 

με σχέση εργασίας ιδιωτικού δικαίου αορίστου χρόνου. 
Μέχρι καταργήσεως των προσωρινών προσωποπαγών 
θέσεων δεν καλύπτονται αντίστοιχες οργανικές. 

ΑΡΘΡΟ 6ο 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΜΗΜΑΤΟΣ ΚΑΙ 
ΠΡΟΪΣΤΑΜΕΝΟΥ ΓΡΑΦΕΙΟΥ - ΚΑΘΗΚΟΝΤΑ 

1. ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΜΗΜΑΤΟΣ 

Χρέη Προϊσταμένου Τμήματος ασκεί ένας υπάλληλος 
των κλάδων ΤΕ Βρεφονηπιοκομίας ή ΤΕ Νηπιαγωγών 
(προσωρινός) ή ΠΕ Νηπιαγωγών (προσωρινός) που ορί¬ 
ζεται με απόφαση του Υπηρεσιακού Συμβουλίου και σε 
περίπτωση που δεν έχει όπως παραπάνω, καθήκοντα 
ασκεί ο αρχαιότερος υπάλληλος των παραπάνω κλάδων. 

Ειδικότερα: 

1. Παρίσταται στις συνεδριάσεις του Διοικητικού Συμ¬ 
βουλίου ως εισηγητής χωρίς ψήφο, εισηγείταιτα θέματα 


τη ημερήσιας διάταξης που καταρτίζεται από τον Πρόε¬ 
δρος του Διοικητικού Συμβουλίου και εκφέρει γνώμη γι’ 
αυτά, η οποία καταχωρείται στα πρακτικά της συνεδρία¬ 
σης. 

2. Φροντίζει για την πιστή εφαρμογής της κείμενης Νο¬ 
μοθεσίας του Κανονισμού Λειτουργίας του Σταθμού των 
εγκυκλίων και οδηγιών του Δήμου και για την πιστή εκτέ¬ 
λεση των αποφάσεων του Δ.Σ. 

3. Προΐσταται όλωντων υπαλλήλωντου Σταθμού ασκώ¬ 
ντας όλες τις αρμοδιότητες που ορίζονται από τις κείμε¬ 
νες διατάξεις, παρακολουθεί και συντονίζει το έργο τους 
ανάλογα με τις ανάγκες που παρουσιάζονται κάθε φορά. 

4. Συγκαλεί μία φορά το μήνα τουλάχιστον το προσωπι¬ 
κό του Σταθμού, με το οποίο συζητά θέματα που αφορούν 
τη λειτουργία του και το ενημερώνει για ότι απασχολείτο 
Σταθμό. 

5. Τηρεί την εμπιστευτική αλληλογραφία του Σταθμού 
καθώς επίσης και την υπόλοιπη αλληλογραφία αυτού, 
εφόσον για την τελευταία αυτή περίπτωση δεν υπηρετεί 
υπάλληλος του κλάδου Διοικητικού-Λογιστικού ή Διαχει¬ 
ριστών, ή υπηρετεί αλλά απουσιάζει ή κωλύεται, υπογρά¬ 
φει δε τα έγγραφα εκείνα για τα οποία έχει εξουσιοδοτη¬ 
θεί από το Διοικητικό Συμβούλιο. 

6. Τηρεί τη σφραγίδα του Σταθμού και το αρχείο της 
εμπιστευτικής αλληλογραφίας αυτού. 

7. Κρατείτο κλειδιά του Σταθμού (τρία) από τα οποία τα 
δύο παραδίδονται καθημερινά σε έναν υπάλληλο των 
κλάδων Βρεφονηπιοκομίας - Νηπιαγωγών (προσωρινός) 
ή Διοικητικού - Λογιστικού καθώς επίσης και σε έναν 
υπάλληλο από το υπόλοιπο προσωπικό που εκτελεί πρω¬ 
ινό ωράριο εργασίας αλλά και σε κάθε άλλο υπάλληλο 
όταν παρίσταται ανάγκη. 

8. Κρατεί το ένα από τα δύο κλειδιά της αποθήκης (το 
άλλο το κρατά ο υπάλληλος του κλάδου Δ/κού - Λογ/κού 
σε περίπτωση που δεν υπηρετεί τέτοια υπάλληλος ή υπη¬ 
ρετεί αλλά κωλύεται ή απουσιάζει από το νόμιμο αναπλη¬ 
ρωτή του) προϊσταμένου του τμήματος. 

9. Αναπληρώνει τους Νηπιαγωγούς όταν αυτοί απου¬ 
σιάζουν ή κωλύονται. 

10. Φροντίζει για την υγιή κατάσταση των παιδιών σύμ¬ 
φωνα με τις οδηγίες του γιατρού. 

11. Συνεργάζεται με τον υπάλληλο του κλάδου Διοικητι¬ 
κού Λογιστικού ή Διαχειριστών και το Διοικητικό Συμβού¬ 
λιο για την κατάρτιση του ετήσιου προϋπολογισμού Εσό¬ 
δων και Εξόδων του Σταθμού και του Απολογισμού και 
Ισολογισμού τούτου. 

12. Επιμελείται για τον εφοδιασμό του Σταθμού που 
πραγματοποιείται από τον υπάλληλο των κλάδων Διοικη¬ 
τικού - Λογιστικού ή Διαχειριστών όσων αφορά τα ανα¬ 
γκαία τρόφιμα και λοιπά είδη και υλικά καθώς και για την 
καλή φύλαξη, συντήρηση και διάθεση αυτών. 

13. Ενημερώνει τον Προϊστάμενο του Παιδικού Τμήμα¬ 
τος για τα εισερχόμενα κάθε φορά έγγραφα στον Παιδι¬ 
κό Σταθμό ώστε να μπορεί να αναπληρώνει το διευθυντή 
σε περίπτωση απουσίας ή κωλύματος του. 

14. Συγκαλεί ύστερα από απόφαση του Δ.Σ. συγκέ¬ 
ντρωση γονέων και κηδεμόνων τουλάχιστον δύο φορές 
τον χρόνο στην οποία παρευρίσκεται ο ίδιος, ένα από τα 
μέλη του Δ.Σ., οι υπάλληλοι του Παιδαγωγικού Τμήματος 
και αν το επιθυμεί ο γιατρός του Σταθμού και το λοιπό 
προσωπικό αυτού. Σκοπός της συγκέντρωσης είναι αφ’ 
ενός μεν η ανταλλαγή απόψεων για λειτουργικά θέματα 
μεταξύ των γονέων και της Διοίκησης του Σταθμού, αφ’ 

ετέρου δε η ενημέρωση των γονέων από το Παιδαγωγικό 
Προσωπικό σε θέματα ψυχοσωματικής ανάπτυξης των 
παιδιών, συμβουλές από το γιατρό του Σταθμού σε θέμα¬ 
τα υγιεινής και γενικά συνεργασίας γονέων και προσωπι¬ 
κού του Σταθμού για τη σωστή, λειτουργία του Παιδικού 
Σταθμού. 

15. Τηρεί τα βιβλία της Διοίκησης του Παιδικού Σταθμού 
ως εξής: 

Α) Βιβλίο παρουσίας προσωπικού. 

Β) Βιβλίο Εμπιστευτικού Πρωτοκόλλου. 

Γ) Βιβλίο παρατηρήσεων μελών Δ.Σ. 

16. Συνυπογράφει με τον υπεύθυνο Διαχειριστή τα δελ¬ 
τία εισαγωγής - εξαγωγής. 

17. Υπογράφει τις μισθοδοτικές καταστάσεις των απο¬ 
δοχών προσωπικού οι οποίες συντάσσονται από το Δια¬ 
χειριστή. 

18. Παρακολουθεί και ελέγχει σε τακτικά χρονικά δια¬ 
στήματα βιβλία διαχείρισης και διοίκησης και λοιπά πα¬ 
ραστατικά στοιχεία που τηρεί ο υπάλληλος του κλάδου 
Διοικητικού - Λογιστικού ή Διαχειριστών. 

19. Ασκεί τα καθήκοντα του υπαλλήλου των κλάδων Δι¬ 
οικητικού - Λογιστικού όταν δεν υπηρετεί, απουσιάζει ή 
κωλύεται ο υπάλληλος και εκτελεί κάθε άλλη Δ/κή - Παι¬ 
δαγωγική εργασία όταν παραστεί έκτακτη ανάγκη. 

20. Όταν δεν υπηρετεί ο Προϊστάμενος τμήματος ή 
απουσιάζει ή κωλύεται όλα τα παραπάνω καθήκοντα 
ασκεί ο νόμιμος αναπληρωτής του. 

2. ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ 
ΠΑΙΔΑΓΩΓΙΚΟΥ ΓΡΑΦΕΙΟΥ 

1. Προϊστάμενος του Παιδαγωγικού Γραφείου του 
Σταθμού ασκεί ο υπάλληλος του κλάδου ΤΕ Βρεφονηπιο- 
κομίας ή Νηπιαγωγών (προσωρ.) που ορίζεται από το 
Υπηρεσιακό Συμβούλιο (με απόφασή του) και σε περί¬ 
πτωση που δεν έχει ορισθεί από το Υπηρεσιακό Συμβού¬ 
λιο καθήκοντα ασκεί ο αρχαιότερος υπάλληλος των πα¬ 
ραπάνω κλάδων. 

2. Είναι υπεύθυνος για την τήρηση του Εκπαιδευτικού 
Προγράμματος. 

3. Προΐσταται των υπαλλήλων του γραφείου του ήτοι 
του Εκπαιδευτικού και Βοηθητικού Προσωπικού. 

4. Εισηγείται στον Προϊστάμενο του τμήματος την προ¬ 
μήθεια του αναγκαίου εποπτικού υλικού. 

5. Παρίσταται στις συγκεντρώσεις γονέων και κηδεμό- 
νωντου Σταθμού. 

6. Τηρεί τα βιβλία διοίκησης του Σταθμού. 

Το βιβλίο διδαχθείσης ύλης. 

Στο βιβλίο αυτό καταχωρούν και υπογράφουν καθημε¬ 
ρινά ο ίδιος και οι υπάλληλοι του κλάδου Βρεφονηπιοκο- 
μίας ή Νηπιαγωγών τη διδαχθείσα ύλη. 

7. Ασκεί και άλατα καθήκοντα των υπαλλήλων του κλά¬ 
δου Βρεφονηπιοκομίας και Νηπιαγωγών. 

8. Αναπληρώνει τον Προϊστάμενο του τμήματος σε πε¬ 
ρίπτωση απουσίαςτου και ασκεί άλατα καθήκοντα αυτού. 

ΑΡΘΡΟ 7ο 

ΚΑΘΗΚΟΝΤΑ ΛΟΙΠΟΥ ΠΡΟΣΩΠΙΚΟΥ 

1. ΚΛΑΔΟΥ ΒΡΕΦΟΝΗΠΙΟΚΟΜΙΑΣ ΚΑΙ ΝΗΠΙΑΓΩΓΩΝ 

Α) Φροντίζουν για τη σωστή ψυχοσωματική υγεία και 
ψυχοκινητική εξέλιξη των παιδιών με πραγματοποίηση 
ατομικών προγραμμάτων ανάλογα με την ηλικία τους. 

Β) Εισηγούνται στον Π ροϊστάμενο του τμήματος για την 


έγκαιρο εφοδιασμό των αιθουσών με τα απαιτούμενα εί¬ 
δη και ευθύνονται για την είσοδο κάθε ατόμου σε αυτές. 

Γ) Επιβλέπουν για την υγιεινή, την καθαριότητα, τον αε¬ 
ρισμό, την τακτοποίηση επίπλων και τη θερμοκρασία των 
αιθουσών. 

Δ) Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο. 

Ε) Είναι υπεύθυνοι και υπόλογοι για τα εποπτικά μέσα 
διδασκαλίας, το εκπαιδευτικό υλικό και γενικά για κάθε 
αντικείμενο ή υλικό που τους έχει διατεθεί. 

ΣΤ) Παρακολουθούν τη διανομή φαγητού στα παιδιά 
που πραγματοποιείται από το βοηθητικό προσωπικό μα¬ 
γείρου και προσωπικό καθαριότητας. 

Ζ) Φροντίζουν τα παιδιά την ώρα του φαγητού και για 
την ανάπαυσή τους. 

Η) Διατηρούν επαφή με τους γονείς και τους ενημερώ¬ 
νουν για τη συμπεριφορά και ψυχοσωματική υγεία των 
παιδιών του τμήματός τους. 

Θ) Βοηθούν τον Προϊστάμενο όταν απουσιάζει ο Δια¬ 
χειριστής στη διαχειριστική εργασία. 

I) Εκτελούν κάθε εργασία σε έκτακτη ανάγκη με υπό¬ 
δειξη του Προϊσταμένου του τμήματος. 

2. ΚΛΑΔΟΥ ΒΟΗΘΩΝ ΝΗΠΙΟΒΡΕΦΟΚΟΜΩΝ 
ΚΑΙ ΝΗΠΙΑΓΩΓΩΝ (προσωρ.) 

1. Φροντίζουν τα νήπια κατά την προσέλευση και απο¬ 
χώρηση από τον Παιδικό Σταθμό. 

2. Βοηθούν και προσέχουν τα νήπια στις αίθουσες κατά 
την ώρα του εκπαιδευτικού προγράμματος. 

3. Βοηθούν τα παιδιά την ώρα του φαγητού και ιδιαίτε¬ 
ρα τα μικρότερα την ώρα της ξεκούρασης, την ώρα του 
παιχνιδιού στην αυλή και πάντα με τις υποδείξεις των Νη- 
πιοβρεφοκόμων - Νηπιαγωγών. 

4. Εξυπηρετούν τα νήπια στην τουαλέτα και τη στιγμή 
του πλυσίματος τα βοηθούν στο ντύσιμο. 

5. Τα βοηθούν την ώρα της προετοιμασίας για φαγητό 
(πλύσιμο - ποδιές κ.λπ.). 

3. ΚΛΑΔΟΥ ΒΟΗΘΗΤΙΚΟΥ ΠΡΟΣΩΠΙΚΟΥ 
Α) ΜΑΓΕΙΡΟΣ Β) ΒΟΗΘΟΣ ΜΑΓΕΙΡΟΥ 

ΜΑΓΕΙΡΟΣ 

Ο υπάλληλος που ορίζεται να ασκεί καθήκοντα μαγεί¬ 
ρου: 

Α) Παραλαμβάνει από το Διαχειριστή την αναγκαία πο¬ 
σότητα τροφίμων και υπογράφει τα σχετικά δελτία εξα¬ 
γωγής. 

Β) Είναι υπεύθυνος για την επιμελημένη και έγκαιρη πα¬ 
ρασκευή του φαγητού σύμφωνα με το διαιτολόγιο καιπο- 
σοτολόγιο που ισχύουν. 

Γ) Φροντίζει για το σερβίρισμα του πρωινού και μεση¬ 
μεριανού φαγητού και είναι αποκλειστικά υπόλογος για 
την καθαριότητα, συντήρηση, σωστή χρήση και φύλαξη 
των μαγειρικών σκευών και λοιπών ειδών εστιάσεως κα¬ 
θώς και για την υγιεινή κατάσταση των χώρων του μαγει¬ 
ρείου, ευθύνεται δε για την απώλεια ή καταστροφή σκευ¬ 
ών, ειδών και συσκευών του μαγειρείου. 

Δ) Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στους κα¬ 
τάλληλους χώρους αποθήκευσης και είναι υπεύθυνος για 
την καθαριότητα και τάξη των χώρων της αποθήκευσης 
αυτών. 

ΚΛΑΔΟΣ ΒΟΗΘΗΤΙΚΟΥ ΠΡΟΣΩΠΙΚΟΥ ΜΑΓΕΙΡΕΙΟΥ 

Α) Σε όλες τις παραπάνω εργασίες βοηθείται από τον 
υπάλληλο του ίδιου κλάδου που έχει ορισθεί ως βοηθός 
και σε περίπτωση ελλείψεως αυτού από το προσωπικό κα¬ 
θαριότητας βοηθητικών εργασιών με υπόδειξη του Προϊ¬ 
σταμένου του τμήματος. 

Β) Εκτελεί κάθε άλλη εργασία ο ίδιος, καθώς και ο βοη¬ 
θός όταν υπάρχει, σε περίπτωση έκτακτης ανάγκης με 
υπόδειξη του Προϊσταμένου του τμήματος. 

Γ) Σε περίπτωση που δεν υπηρετεί Διαχειριστής ή απου¬ 
σιάζει ο Προϊστάμενος τμήματος ή ο αναπληρωτής αυ¬ 
τού, κρατείτο δεύτερο κλειδί της αποθήκης. 

ΥΠΑΛΛΗΛΟΙ ΚΛΑΔΟΥ ΠΡΟΣΩΠΙΚΟΥ ΚΑΟΑΡΙΟΤΗΤΟΣ 
ΒΟΗΘΗΤΙΚΩΝ ΕΡΓΑΣΙΩΝ 

1. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του Παιδικού Σταθμού 
εκτός εκείνων του μαγείρου και της αποθήκης. 

2. Είναι αποκλειστικά υπόλογοι για το γενικό ιματισμό 
του Σταθμού που παραλαμβάνουν από τον υπάλληλο του 
κλάδου Διοικητικού - Λογιστικού εκτός από αυτά που 
χρησιμοποιούνται από το παιδαγωγικό προσωπικό και εί¬ 
ναι υποχρεωμένο για την καλή συντήρηση, καθαριότητα, 
φύλαξη, είναι δε υπόλογος για την απώλεια ή καταστρο¬ 
φή αυτού. 

3. Βοηθούντο μάγειρα στην προετοιμασία του φαγητού 
σε περίπτωση που δεν υπάρχει βοηθός. 

4. Φροντίζουν για τη διανομή του φαγητού καιπαρευρί- 
σκονται στην τραπεζαρία κατά την ώρα του φαγητού, 
βοηθούν δε τα νήπια καθ’ όλη τη διάρκεια του φαγητού. 

5. Φροντίζουν μετά το τέλος του φαγητού την καθαριό¬ 
τητα των νηπίων. 

6. Φροντίζουν για την καθαριότητα του χώρου της τρα¬ 
πεζαρίας πριν και μετά το φαγητό καθώς και των επίπλων 
αυτής (μεταφέρουν τα πιάτα, ποδιές στην κουζίνα, καθα- 
ρίζουντα τραπέζια, τυχόν λερωμένα καρεκλάκια, σκουπί¬ 
ζουν και σφουγγαρίζουν όλο το χώρο της τραπεζαρίας 
καθώς και όλο το κτίριο. 

7. Βοηθούν τα νήπια κατά την προετοιμασία ανάπαυσής 
τους καθώς και κατά την προετοιμασία αποχώρησής 
τους. 

8. Σε περίπτωση ασθένειας ή κωλύματος του μαγείρου 
ή υπαλλήλου του ίδιου κλάδου εκτελούν τα καθήκοντα 
αυτών εκ περιτροπής με υπόδειξη του Προϊσταμένου του 
τμήματος ή των Προϊσταμένων των γραφείων. 

9. Καθαρίζουντα παιδιά στηντουαλέτα, τα αλλάζουν αν 
λερωθούν ή κάνουν εμετό. 

10. Εκτελούν κάθε άλλη εργασία με υπόδειξη του Προϊ¬ 
σταμένου τους. 

4. ΚΑΘΗΚΟΝΤΑ ΥΠΑΛΛΗΛΩΝ ΚΛΑΔΟΥ 
ΔΙΟΙΚΗΤΙΚΟΥ - ΛΟΓΙΣΤΙΚΟΥ 

1. Εκτελεί χρέη Γραμματέα στο Διοικητικό Συμβούλιο 
και καταχωρεί τις αποφάσεις που λαμβάνονται από αυτό, 
στο βιβλίο Πρακτικών Συνεδριάσεων του Δ.Σ. 

2. Είναι υπεύθυνος για την προμήθεια των τροφίμων, 
των ειδών καθαριότητος για όλα τα είδη που εισέρχονται 
στον Παιδικό Σταθμό καθώς και για τη φύλαξη και σωστή 
εξαγωγή τους, όπως και για τον καθορισμό των ποσοτή¬ 
των. 

3. Είναι υπεύθυνος και υπόλογος στο Δ.Σ. για την κινη¬ 
τή και ακίνητη περιουσία του Παιδικού Σταθμού. 

4. Εκδίδει και συνυπογράφει με τον Πρόεδρο και τον 


Ελεγκτή του Δ.Σ. διπλότυπες αποδείξεις είσπραξης, τις 
επιταγές και γενικά όλα τα έσοδα και έξοδα του Παιδικού 
Σταθμού. 

5. Εκδίδει και συνυπογράφει με τον Προϊστάμενο του 
τμήματος τα δελτία εισαγωγής πάσης φύσεως υλικού. 

6. Εκδίδει και συνυπογράφει με το μάγειρα τα δελτία 
εξαγωγής υλικού καθημερινώς. 

7. Συντάσσει τις μισθοδοτικές καταστάσεις όλου του 
προσωπικού του και είναι υπεύθυνος για τηντακτοποίηση 
μισθολογικών διαφορών (αλλαγή Μ.Κ.Χρ. κ.λπ.) του προ¬ 
σωπικού και τις πληρωμές αυτού. Τις καταστάσεις τις 
υπογράφει ο Προϊστάμενος του Παιδικού Σταθμού. 

8. Τηρεί όλα τα Διοικητικά και Διαχειριστικά βιβλία εκτός 
εκείνων που τηρεί ο Προϊστάμενος του Παιδικού Σταθ¬ 
μού. 

9. Εκδίδει και συνυπογράφει με τον Πρόεδρο του Δ.Σ. 
και τον Ελεγκτή τις απαραίτητες επιταγές και αναλαμβά¬ 
νει από τον τηρούμενο λογαριασμό του Παιδικού Σταθ¬ 
μού στο πιστωτικό κατάστηματα σχετικά χρηματικά ποσά 
για την τακτοποίηση των πληρωμών. 

Δεν έχει δικαίωμα όμως να έχει στα χέρια του ποσόν πά¬ 
νω από το προβλεπόμενο 40.000 δρχ. 

10. Καταχωρούν κάθε ημέρα στα διαχειριστικά βιβλία 
την εισαγωγή και εξαγωγή τροφίμων και παντός είδους 
υλικού που θα εισαχθεί ή θα εξαχθεί στον Παιδικό Σταθ¬ 
μό. 

ΑΡΘΡΟ 8ο 

ΕΠΙΛΟΓΗ ΚΑΙ ΑΝΑΠΛΗΡΩΣΗ ΠΡΟΪΣΤΑΜΕΝΩΝ 
ΟΡΓΑΝΙΚΩΝ ΜΟΝΑΔΩΝ 

Για την επιλογή των Προϊσταμένων του τμήματος και 
των γραφείων που το απαρτίζουν εφαρμόζονται οι διατά¬ 
ξεις του άρθρου 36 του Ν. 2190/1994 «Σύσταση Ανεξάρ¬ 
τητης Αρχής για την επιλογή προσωπικού και Ρύθμιση θε¬ 
μάτων διοίκησης (ΦΕΚ 28/5.3.1994)». 

Η τοποθέτηση των Προϊσταμένων που έχουν κριθεί από 
το Υπηρεσιακό Συμβούλιο πραγματοποιείται τελικά στην 
αντίστοιχη οργανική μονάδα για τρία χρόνια. 

Η τοποθέτησή τους φαίνεται με απόφαση του Προέ¬ 
δρου του Δ.Σ. 

Ο ι τοποθετηθέντες Π ροϊστάμενο ι ασκού ν τα καθή κοντά 
τους μέχρι τυχόν επανεκλογής τους ή την τοποθέτηση νέ¬ 
ων Προϊστάμενων. 

ΑΡΘΡΟ 9ο 

ΠΡΟΣΟΝΤΑ ΔΙΟΡΙΣΜΟΥ 

Τα τυπικά προσόντα διορισμού υπαλλήλων που απαι¬ 
τούνται για τις αντίστοιχες θέσεις ορίζονται από τις δια¬ 
τάξεις του Π.Δ. 37°της 26.1.1987 ΦΕΚ 11 της 4.2.1987 και 
του Π.Δ. 22 της 22.1.1990 ΦΕΚ 7 τεύχος Α' «Μερική επέ¬ 
κταση διατάξεων που ισχύουν για τους δημόσιους υπαλ¬ 
λήλους και τους υπαλλήλους των άλλων προσώπων δη¬ 
μοσίου δικαίου των Οργανισμών Τοπικής Αυτοδιοίκησης» 
και αφορούν κλάδους και προσόντα διορισμού σε θέσεις 
των κατά τα άρθρα από 32-36 του Ν. 1188/81 κλάδου και 
προσαρμογή διατάξεων στις ρυθμίσειςτου Ν. 1586/1986. 

ΑΡΘΡΟ 10ο 

Γιατη σχέση εργασίας, το διορισμό, τα καθήκοντα, την 
εξέλιξη - μισθολογική - βαθμολογική και γενικά ότι αφορά 
το μόνιμο προσωπικό του Παιδικού Σταθμού ισχύουν οι 
διατάξεις του πρώτου μέρους του Ν. 1188/81 «Περί κυ- 

ρώσεως του Κώδικα περί καταστάσεως προσωπικού Ορ¬ 
γανισμού Τοπικής Αυτοδιοίκησης (ΦΕΚ 204/31.7.1981 
τεύχος Α')». 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπ/σμού του Α' Δημοτικού Παιδι¬ 
κού Σταθμού Λουτρακιού το ύψος της οποίας δεν μπορεί 
να προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 23 Μαρτίου 2000 

Με εντολή Γενικού Γραμματέα Περιφέρειας 
Ο Διευθυντής 
I. ΒΟΡΤΕΛΙΝΟΣ 


(5) 

Χορήγηση άδειας ασκήσεως επαγγέλματος Κοινωνικού 
Λειτουργού στην Καψάλη Γεωργία του Γεωργίου και 
της Ευαγγελίας. 

Ο ΝΟΜΑΡΧΗΣ ΗΡΑΚΛΕΙΟΥ 

Με την απόφαση 961/23.3.2000 του Νομάρχη Ηρακλεί¬ 
ου έχει χορηγηθεί άδεια άσκησης επαγγέλματος Κοινω¬ 
νικού Λειτουργού στην Καψάλη Γεωργία του Γεωργίου 
και της Ευαγγελίας. 

Με εντολή Νομάρχη 

Η Προϊσταμένη Δ/νσης Κοιν. Πρόνοιας 
ΑΙΚ. ΑΝΔΡΙΩΤΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θΐ.^ 

Θ-ΓΠ3Π: ννθβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































